ไทยออยล์ทุ่ม 680 ล้านซื้อหุ้นทรัพย์ทิพย์
ไทยออยล์ลงทุน 680 ล้านบาทซื้อหุ้นบริษัททรัพย์ทิพย์ซึ่งทำธุรกิจผลิตมันสำปะหลังรายใหญ่ที่สุดของประเทศไทย
12 พ.ค. 2553

ไทยออยล์ลงทุน 680 ล้านบาทซื้อหุ้นบริษัททรัพย์ทิพย์ซึ่งทำธุรกิจผลิตมันสำปะหลังรายใหญ่ที่สุดของประเทศไทย 
นายสุรงค์ บูลกุล ประธานเจ้าหน้าที่บริหาร บริษัท ไทยออยล์(TOP)เปิดเผยว่า คณะกรรมการบริษัทมีมติอนุมัติให้บริษัทไทยออยล์เอทานอลซึ่งเป็นบริษัทที่ TOP ถือหุ้น 100% เข้าซื้อหุ้นบริษัททรัพย์ทิพย์ซึ่งทำธุรกิจผลิตมันสำปะหลังรายใหญ่ที่สุดของประเทศไทยในสัดส่วน 50% หรือซื้อหุ้น4ล้านหุ้นเป็นเงินลงทุน 680 ล้านบาท ซึ่งการซื้อขายครั้งนี้จะมีการเซ็นสัญญาในวันที่17พ.ค.นี้ 
ทั้งนี้ทรัพย์ทิพย์เป็นบริษัทในเครือทรัพย์สถาพรมีกำลังการผลิตสารเอทานอลเพื่อผสมเป็นเชื้อเพลิง 2แสนลิตรต่อวัน หรือประมาณ 66 ล้านลิตรต่อปีโดยใช้มันสำปะหลังเป็นวัตถุดิบและการเข้าร่วมทุนจะเอื้อโอกาสทางธุรกิจที่เกี่ยวข้องกับการกลั่นน้ำมันเชื้อเพลิงและ ยังเป็นการลงทุนด้านพลังงานทางเลือกซึ่งเป็นกลยุทธ์ธุรกิจของบริษัท